**Β.1.9 ΘΕΣΕΙΣ ΕΥΘΕΙΩΝ ΣΤΟ ΕΠΙΠΕΔΟ**

**ΑΣΚΗΣΕΙΣ**

1) Να σχεδιάσετε μια γωνία $\hat{xOy}=140°$ και στην ημιευθεία Οy να πάρετε τα σημεία Α και Β για τα οποία ισχύουν ΟΑ=3cm και ΟΒ=5cm. Στη συνέχεια να σχεδιάσετε :

* την ευθεία ε που διέρχεται από το Α και είναι παράλληλη στην Οχ,
* την ευθεία ζ που διέρχεται από το Β και είναι παράλληλη στην Οχ.

2) Να σχεδιάσετε δύο εφεξής γωνίες $\hat{χΟy}$=30$°$ και $\hat{yOt}=45°$ και να βρείτε το σημείο Α της ημιευθείας Οy για το οποίο ισχύει ΟΑ=5cm. Στη συνέχεια να σχεδιάσετε

* την ευθεία ε που διέρχεται από το Α και είναι παράλληλη προς την Οχ,
* την ευθεία ζ που διέρχεται από το Α και είναι παράλληλη στην Οt.

3) Να σχεδιάσετε γωνία $\hat{χΟy}$=130⁰ και να πάρετε σημείο Α της Οy τέτοιο ώστε ΟΑ=3cm. Στη συνέχεια να σχεδιάσετε:

α) τη διχοτόμο Οδ της γωνίας $\hat{χΟy}$,

β) την ευθεία που διέρχεται από το Α και είναι παράλληλη στην Οδ,

γ) την ευθεία που διέρχεται από το Α και είναι παράλληλη στην Οχ.

4) Να σχεδιάσετε μια γωνία $\hat{χΟy}=65°$. Στην ημιευθεία Οχ να σημειώσετε τα διαδοχικά ευθύγραμμα τμήματα ΟΑ=2cm, AB=2cm και ΒΓ=2cm. Στην ημιευθεία Οy να σημειώσετε σημείο Δ για το οποίο ισχύει ΟΔ=4,5cm και να σχεδιάσετε την ευθεία ε που διέρχεται από τα σημεία Γ και Δ. Στη συνέχεια :

* να σχεδιάσετε την ευθεία ε1 που διέρχεται από το Β και είναι παράλληλη στην ε και να ονομάσετε Κ το σημείο τομής της ε1 και της Οy,
* να σχεδιάσετε την ευθεία ε2 που διέρχεται από το Α και είναι παράλληλη στην ε και να ονομάσετε Λ το σημείο τομής της ε2 και την Οy.

Με την βοήθεια ενός διαβήτη να συγκρίνετε τα ευθύγραμμα τμήματα ΟΛ, ΛΚ και ΚΔ.